**Ministru kabineta noteikumu projekta "Kārtība, kādā sniedz un apstrādā informāciju par tabakas izstrādājumiem, augu smēķēšanas produktiem, elektroniskajām cigaretēm un to uzpildes flakoniem" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekta "Kārtība, kādā sniedz un apstrādā informāciju par tabakas izstrādājumiem, augu smēķēšanas produktiem, elektroniskajām cigaretēm un to uzpildes flakoniem" (turpmāk – noteikumu projekts) nepieciešamību nosaka:1) Eiropas Parlamenta un Padomes 2014.gada 3.aprīļa direktīva 2014/40/ES *par dalībvalstu normatīvo un administratīvo aktu tuvināšanu attiecībā uz tabakas un saistīto izstrādājumu ražošanu, noformēšanu un* *pārdošanu un ar ko atceļ Direktīvu 2001/37/EK*  29.pants; 2) Eiropas Komisijas 2015.gada 24.novembra īstenošanas lēmums 2015/2183 *ar ko izveido vienu formātu paziņošanai par elektroniskajām cigaretēm un uzpildes flakoniem*; 3) Eiropas Komisijas 2015.gada 25.novembra īstenošanas lēmums 2015/2186 *ar ko nosaka formātu, kādā iesniedzama un publiskojama informācija par tabakas izstrādājumiem*; 4) Eiropas Komisijas 2016.gada 18.maija īstenošanas lēmums 2016/787, *ar ko nosaka prioritāro sarakstu ar cigaretēs un tinamajā tabakā iekļautajām piedevām, uz kurām attiecas pastiprinātas ziņošanas pienākums*; 5) Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likuma 5.panta otrā daļa.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2014.gada 19.maijā stājās spēkā Eiropas Parlamenta un Padomes direktīva 2014/40/ES *par dalībvalstu normatīvo un administratīvo aktu tuvināšanu attiecībā uz tabakas un saistīto izstrādājumu ražošanu, noformēšanu un pārdošanu* (turpmāk – Direktīva 2014/40/ES). Saskaņā ar Direktīvas 2014/40/ES 29.panta 1.punktu, nacionālā līmenī tiesību aktiem, ar kuriem tiek pārņemtas Direktīvas 2014/40/ES prasības, jāstājas spēkā līdz 2016.gada 20.maijam. Līdz ar Direktīvu 2014/40/ES tiek noteiktas jaunas prasības tabakas izstrādājumu, augu smēķēšanas produktu, elektronisko cigarešu un to uzpildes flakonu, kā arī jaunieviestu tabakas izstrādājumu ražotājiem un importētājiem attiecībā uz informācijas sniegšanu par attiecīgo izstrādājumu sastāvu, pārdošanas apjomiem un citu saistīto informāciju. Atbilstoši Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likuma (turpmāk – tabakas likums) 5.panta pirmajai daļai, ražotāji un importētāji sniedz Veselības inspekcijai informāciju par tabakas izstrādājumiem, elektroniskajām cigaretēm un uzpildes flakoniem, kas jau laisti tirgū, un par tabakas izstrādājumiem, augu smēķēšanas produktiem, elektroniskajām cigaretēm, uzpildes flakoniem un jaunieviestiem tabakas izstrādājumiem, kurus plānots laist tirgū vai kuriem tiek mainīts sastāvs, kā arī tad, ja ir jauna vai tiek aktualizēta iesniegtā informācija par jaunieviestiem tabakas izstrādājumiem. Atbilstoši tabakas likuma 3.pantapirmās daļas 3.punktamtabakas izstrādājumus, augu smēķēšanas produktus, elektroniskās cigaretes, uzpildes flakonus un jaunieviestus tabakas izstrādājumus, ja ražotājs vai importētājs nav izpildījis 5.panta pirmajā daļā noteikto, aizliegts laist tirgū. Par tabakas izstrādājumiem jau šobrīd ražotāji un importētāji Slimību profilakses un kontroles centram iesniedz informāciju (likuma „Par tabakas izstrādājumu realizācijas, reklāmas un lietošanas ierobežošanu” 7.1 pants), tomēr līdz šim nav bijis vienots, visām dalībvalstīm juridiski saistošs formāts, kādā tiek veikta paziņošana par attiecīgajiem izstrādājumiem. Turklāt dalībvalstīm bijušas arī problēmas ar iesniegto datu atšifrēšanu, kas arī apgrūtinājis informācijas tālāku nodošanu Eiropas Komisijai. Turklāt līdz šim paziņošanu veikuši tikai tabakas izstrādājumu ražotāji un importētāji. Līdz ar Direktīvu 2014/40/ES un saistošajiem ES tiesību aktiem – Eiropas Komisijas 2015.gada 24.novembra īstenošanas lēmumu 2015/2183 *ar ko izveido vienu formātu paziņošanai par elektroniskajām cigaretēm un uzpildes flakoniem* (turpmāk – Lēmums 2015/2183) un Eiropas Komisijas 2015.gada 25.novembra īstenošanas lēmumu 2015/2186 *ar ko nosaka formātu, kādā iesniedzama un publiskojama informācija par tabakas izstrādājumiem* (turpmāk – Lēmums 2015/2186) – tiek noteikts, ka datu iesniegšana notiek elektroniski vienotā Eiropas Komisijas datu ievades portālā (turpmāk – EU-CEG) par tabakas izstrādājumiem, augu smēķēšanas produktiem, elektroniskajām cigaretēm un to uzpildes flakoniem, kā arī jaunieviestiem tabakas izstrādājumiem. Tas atvieglos gan datu iesniegšanu ražotājiem un importētājiem, gan datu apstrādi dalībvalstīm un datu analizēšanu un apkopošanu Eiropas Komisijai. Līdz ar Direktīvu 2014/40/ES un Lēmumu 2015/2186, un Lēmumu 2015/2183 tiek noteikts arī publicējamās informācijas apjoms, lai nodrošinātu vispārējai sabiedrībai informāciju par attiecīgajiem izstrādājumiem, vienlaikus garantējot, ka pienācīgi tiek ņemti vērā attiecīgo izstrādājumu ražotāju komercnoslēpumi. Noteikumu projekts nosaka, kurš ir atbildīgs par informācijas sniegšanu. Veselības inspekcija ir atbildīga par EU-CEG ievadītās informācijas apstrādi un datu publicēšanu nacionālā līmenī. Datus, kas tiks saņemti no ražotājiem un importētājiem, Veselības inspekcija uzglabās Eiropas Komisijas nacionālajā datu repozitorijā saskaņā ar Veselības inspekcijas un Eiropas Komisijas noslēgto standarta pakalpojuma līmeņa vienošanos. **Par tabakas izstrādājumiem,** kas laisti tirgū līdz 2016.gada 20.maijam, informācija EU-CEG iesniedzama līdz 2016.gada 20.novembrim. Kad pirmreizējā paziņošana ir veikta, atkārtota paziņošana pilnā apmērā veicama tikai tad, ja tabakas izstrādājumam, par kuru jau ir veikts paziņojums vienotajā datu ievades portālā tiek mainīts sastāvs tā, ka tas var ietekmēt jau iesniegto informāciju. Gan par jaunu, gan mainītu tabakas izstrādājumu noteikumu projektā noteikto informāciju iesniedz pirms attiecīgā izstrādājuma laišanas tirgū. Lai gan Direktīva 2014/40/ES un attiecīgi arī noteikumu projekts nenosaka termiņu, kādā jāsniedz šāda informācija, atbilstoši noteikumu projektam par savlaicīgas informācijas iesniegšanu ir atbildīgs ražotājs vai importētājs (atbildība sadalīta noteikumu projektā). Turklāt tabakas likums nosaka, ka tirgū nedrīkst laist izstrādājumus, par kuriem nav veikts paziņojums (tabakas likuma 3.pants).**Par elektroniskajām cigaretēm un to uzpildes flakoniem**, kas laisti tirgū līdz 2016.gada 20.maijam, informācija EU-CEG iesniedzama līdz 2016.gada 20.novembrim. Par elektroniskajām cigaretēm un uzpildes flakoniem, kurus plānots laist tirgū, noteikumu projektā prasītā atbilstošā informācija vienotajā datu ievades portālā iesniedzama sešus mēnešus pirms attiecīgā izstrādājuma plānotās laišanas tirgū, kā arī ikreiz, kad attiecīgais izstrādājums tiek mainīts. Ja elektroniskā cigarete vai uzpildes flakons tiek būtiski mainīts, jāveic jauna paziņošana. Elektroniskā cigarete, atbilstoši tabakas likuma 1.panta 7.punktam, ir elektroniskā smēķēšanas ierīce, kuru var lietot nikotīnu saturoša tvaika ieelpošanai. Tomēr, ja atkārtoti uzpildāma elektroniskā smēķēšanas ierīce ir konstruēta tā, ka tajā var lietot gan nikotīnu saturošu, gan nikotīnu nesaturošu šķidrumu,  tad atbilstoši likumā lietotajai definīcijai tā ir uzskatāma par elektronisko cigareti un uz to attiecināms paziņošanas pienākums.Savukārt nikotīnu saturošu šķidrumu, atbilstoši tabakas likuma 3.panta piektās daļas 1.punkam, drīkst laist tirgū tikai tad, ja tas ir pildīts īpaši tam paredzētos uzpildes flakonos, kuru maksimālais tilpums ir 10 mililitri, vienreizēji lietojamās elektroniskajās cigaretēs vai vienreizēji lietojamās kapsulās, tādējādi ziņošanas pienākums attiecas uz visiem šādu izstrādājumu ražotājiem un importētājiem. **Par augu smēķēšanas produktiem** paziņošana jāveic EU-CEG pirms jauna augu smēķēšanas produkta laišanas tirgū, kā arī ik reizi pie sastāva izmaiņām. Lai gan Direktīva 2014/40/ES un attiecīgi arī noteikumu projekts nenosaka termiņu, kādā jāsniedz šāda informācija, atbilstoši noteikumu projektam par savlaicīgas informācijas iesniegšanu ir atbildīgs ražotājs vai importētājs (atbildība sadalīta noteikumu projektā). Turklāt tabakas likums nosaka, ka tirgū nedrīkst laist izstrādājumus, par kuriem nav veikts paziņojums (tabakas likuma 3.pants).**Par jaunieviestu tabakas izstrādājumu** informācija EU-CEG iesniedzama sešus mēnešus pirms jaunieviesta tabakas izstrādājuma paredzētās laišanas tirgū un ik reizi, kad iesniegtā informācija mainās. **Tabakas izstrādājumiem, elektroniskajām cigaretēm, to uzpildes flakoniem** papildus tiek piemērota ikgadējā ziņošana par noteiktiem aspektiem. Tabakas izstrādājumu, elektronisko cigarešu un to uzpildes flakonu ražotājiem un importētājiem ik gadu par iepriekšējo gadu EU-CEG jāiesniedz attiecīgā izstrādājuma pārdošanas apjomi katram zīmolam un veidam. Attiecībā uz tabakas izstrādājumiem informācija par pārdošanas apjomiem, atbilstoši noteikumu projekta 40.punktam, pirmo reizi jāiesniedz līdz 2016.gada 31.decembrim par 2015.gadu, ņemot vērā Direktīvas 2014/40/ES 5.panta 6.punktu. Par elektroniskajām cigaretēm un uzpildes flakoniem ik gadu sniedzamo informāciju (pārdošanas apjomi, izstrādājuma patērētāju loks, pārdošanas veidi un kopsavilkumi par tirgus pētījumiem) pirmo reizi jāsniedz 2017.gadā, sniedzot datus par 2016.gadu. **Attiecībā uz cigaretēm un tinamo tabaku** noteikumu projektā ir noteikts papildu informācijas sniegšanas pienākums (noteikumu projekta III. sadaļa atbilstoši Direktīvas 2014/40/ES 6.pantam). Tiek noteikts, ka par ES sekundārajā tiesību aktā noteiktajām prioritārajā piedevu sarakstā iekļautajām piedevām, cigarešu un tinamās tabakas ražotājiem un importētājiem būs jāveic pētījumi un ne vēlāk kā 18 mēnešus pēc dienas, kad attiecīgā piedeva tiek iekļauta šajā piedevu sarakstā, būs EU-CEG jāiesniedz par pētījumu rezultātiem sagatavots ziņojums. Atbilstoši Direktīvas 2014/40/ES 6.panta 1.punktam, 2016.gada 18.maijā pieņemts Komisijas īstenošanas lēmums ar pirmajām 15 piedevām un tas iekļauts noteikumu projekta 1.pielikumā. Sarakstā iekļautas piedevas, kas var veicināt cigarešu un tinamās tabakas toksiskās, atkarību izraisošās vai kancerogēnās, mutagēnās vai reprotoksiskās īpašības (“KMR īpašības”), rada raksturīgu aromātu vai atvieglo ieelpošanu vai nikotīna uzņemšanu. Turklāt tās ir biežāk izmantotās piedevas, atbilstoši dalībvalstu sniegtajiem ziņojumiem līdz šim. Veidojot prioritāro piedevu sarakstu, Eiropas Komisija ņēmusi vērā zinātnisko atzinumu, ko sniegusi Iespējamā un jaunatklātā veselības apdraudējuma zinātniskā komiteja (SCENIHR). Lai atvieglotu piedevu identificēšanu, sarakstā, kur iespējams, norādīta tās ķīmiska formula, kā arī *CAS* numuri. Vienlaikus īstenošanas lēmums paredz dot pārejas periodu attiecībā uz ziņojuma par veiktajiem pētījumiem sagatavošanu un iesniegšanu. Tādējādi noteikumu projektā noteikts, ka 13. un 14.punkts piemērojams no 2017.gada 1.janvāra, kas nozīmē to, ka ražotājiem un importētājiem paplašinātie ziņojumi par pirmo identificēto piedevu grupu (noteikumu projekta 1.pielikums) jāiesniedz līdz 2018. gada 1. jūlijam.**Tabakas izstrādājumu** ražotājiem un importētājiem, atbilstoši Direktīvas 2014/40/ES 5.panta 6.punktam (noteikumu projekta 4.punkts), Veselības inspekcijai vienotajā datu ievades portālā jāsniedz arī pieejamie iekšējie un ārējie pētījumi par tirgus izpēti un to, kādas sastāvdaļas un emisijas ir iecienītas dažādās patērētāju grupās, tostarp jauniešu un regulāru smēķētāju vidū. Tabakas izstrādājumu ražotājiem un importētājiem Veselības inspekcijai vienotajā datu ievades portālā jāiesniedz arī jebkādi tirgus izpētes kopsavilkumi par jauniem tabakas izstrādājumiem pirms to tirdzniecības uzsākšanas.  |
| 3. | Projekta izstrādē iesaistītās institūcijas | Veselības ministrijaVeselības inspekcija  |
| 4. | Cita informācija | Noteikumu projektā lietoto terminu skaidrojums atrodams tabakas likuma 1.pantā, kur ietvertas definīcijas atbilstoši Direktīvai 2014/40/ES.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tabakas izstrādājumu, augu smēķēšanas produktu, elektronisko smēķēšanas ierīču un elektronisko smēķēšanas ierīču uzpildes tvertņu ražotāji un importētāji. Latvijas Republikas iedzīvotāji.  |
| 2. | Tiesiskā regulējuma ietekme uz tautsaimniecību un administratīvo slogu | Regulējumam būs pozitīva ietekme uz sabiedrības veselību, jo kontrolējošā institūcija un sabiedrība saņems pilnvērtīgu informāciju par veselībai kaitējošiem izstrādājumiem. Arī Eiropas Komisija varēs operatīvāk apkopot informāciju un reaģēt uz nepieciešamajām izmaiņām normatīvajos aktos. Sabiedrība varēs izdarīt informētu izvēli, saņemot Veselības inspekcijas mājas lapā informāciju par izstrādājumiem. Tā rezultātā var samazināties izstrādājumu patēriņš, kas var radīt negatīvu fiskālo ietekmi uz ražotājiem, importētājiem, tirgotājiem. Kopumā tiesiskā regulējuma ietekme uz tautsaimniecību būs pozitīva, jo noteikumu projektā ietvertais regulējums kopā ar citiem pasākumiem, kas tiek veikti līdz ar Direktīvas 2014/40/ES transpozīciju nacionālajos tiesību aktos, veicinās patēriņa samazināšanos un tādējādi arī ar smēķēšanas izplatību saistīto tautsaimniecības izmaksu samazināšanos.  |
| 3. | Administratīvo izmaksu monetārs novērtējums | Noteikumu projekts nosaka pienākumu ražotājiem un importētājiem ziņot par katru izstrādājuma zīmolu un veidu, ko tie plāno laist tirgū vai kas jau ir laists tirgū. Tas radīs papildu administratīvās izmaksas. Atbilstoši Eiropas Komisijas sniegtajai informācijai, plānots, ka vienotajā elektroniskajā datu ievades portālā ražotājs vai importētājs datus uzreiz ievadīs par visām dalībvalstīm, kurās izstrādājums tiek laists tirgū (vai kurās tiek plānots laist tirgū), atzīmējot konkrēto valsti, uz kuru attiecas ziņojamais saturs. 2015.gadā Latvijā patēriņam nodoti 890 tabakas izstrādājumu zīmoli[[1]](#footnote-1). Atbilstoši Valsts ieņēmumu dienesta datiem, Latvijā 2015.gadā tabakas izstrādājumus patēriņam importēja 15 komersanti[[2]](#footnote-2). Veselības ministrijas rīcībā nav informācijas par zīmolu sadalījumu starp šiem komersantiem, tāpēc aprēķini tiek veikti uz kopējo zīmolu skaitu. Paredzams, ka ziņošana par 1 zīmolu aizņems aptuveni 60 minūtes. Atbilstoši Centrālās statistiskas pārvaldes datiem, privātajā sektorā vidējā bruto darba samaksa 2015.gadā bija 799 eiro.  Kopējās pirmreizējās informācijas par tirgū esošajiem tabakas izstrādājumiem sniegšanas pienākuma radītās izmaksas tabakas izstrādājumiem ir 4441,10 eiro\*. Mainoties vidējai darba samaksai, kā arī zīmolu skaitam, mainīsies arī administratīvās izmaksas. \*(4,99 eiro x 1h) x (890 zīmoli x 1 reizi)= 4,99 x 890= 4441,10 eiro. Par katru tirgū esošo tabakas izstrādājuma zīmola un veida pārdošanas apjomiem jāziņo reizi gadā. Šādas informācijas paziņošana aizņems aptuveni 5 minūtes par zīmolu. Tādējādi attiecībā šī paziņošanas pienākuma radītās izmaksas tabakas izstrādājumiem ir 356 eiro\*. Mainoties vidējai darba samaksai, kā arī zīmolu skaitam, mainīsies arī administratīvās izmaksas. \*(4,99 eur x 0.08h) x (890 zīmoli x 1 reizi gadā)= 0.40 x 890= 356 eiro. Ja tabakas izstrādājumu ražotāji mainīs sastāvu vai būs kādas cita veida izmaiņas, arī tad būs paziņošanas pienākums. Ņemot vērā, ka izmaiņu biežumu, tāpat kā paredzamo tabakas izstrādājumu zīmolu vai veidu, par kuriem tiks veiktas izmaiņas biežumu prognozēt nav iespējams, arī aprēķinus par paziņošanas pienākuma radītajām izmaksām veikt nav iespējams. Tāpat nav iespējams prognozēt, cik daudz jaunus izstrādājumus plānots laist tirgū pēc 2016.gada maija. Šobrīd Veselības ministrijas rīcībā nav informācijas par jau tirgū laistajiem elektronisko cigarešu un uzpildes flakonu zīmoliem, veidiem un to daudzumu. Tādējādi paziņošanas pienākuma radītās izmaksas attiecībā uz šiem izstrādājumiem aprēķināt nav iespējams. Tāpat izmaksas nav iespējams aprēķināt attiecībā uz jaunieviestiem tabakas izstrādājumiem un augu smēķēšanas produktiem. Ņemot vērā, ka noteikumu projekts uzliek Veselības inspekcijai pienākumu saņemto informāciju publicēt savā tīmekļa vietnē, paredzams, ka informācijas par tabakas izstrādājumiem publicēšanas pienākuma radītās vienreizējās izmaksas (informācijas tehniska ievietošana tīmekļa vietnē) būs 1335 eiro \*\*. To veido šādas pozīcijas: * laiks, kas tiek patērēts informācijas ievietošanai par 1 zīmolu- 15 minūtes (variēs atkarībā no publicējamās informācijas apjoma);
* Veselības inspekcijas vecākā datortīklu administratora darba samaksa pirms nodokļu nomaksas - 6 eur/h;
* Tabakas izstrādājumu zīmolu skaits - 890 zīmoli;
* Informācijas ievietošanas biežums - 1 reize (var variēt atkarībā no informācijas izmaiņu biežuma, bet šajā gadījumā tiek veikti aprēķini par pirmreizējo publicēšanu).

\*\*(6,00 eur x 0,25h) x (890 zīmoli x 1 reize) = 1,5 x 890= 1335 eiro. Aprēķini nav veikti par izmaksām, kas saistītas ar publicējamās informācijas sagatavošanu, ņemot vērā, ka: 1) reālo informācijas apjomu šobrīd nav iespējams identificēt; 2) informācijas sagatavošanai nepieciešamo laiku, ņemot vērā, ka nav zināms informācijas apjoms, nevar identificēt. Turklāt Veselības inspekcijā šāda funkcija iepriekš nav tikusi veikta un vienotā datu ievades portāla veidošana joprojām turpinās, kas, savukārt apgrūtina ekspertu iespējas šobrīd identificēt publicējamo datu sagatavošanas tehnisko pusi.  |
| 4. | Cita informācija | Papildu izmaksas ražotājiem un importētājiem, kuri iesniegs informāciju, būs atbilstoši tabakas likuma 5.panta pirmajai daļai, kurā noteikts, ka ražotāji un importētāji saskaņā ar Veselības inspekcijas maksas pakalpojumu cenrādi veic samaksu par tabakas izstrādājumiem, elektroniskajām cigaretēm un uzpildes flakoniem sniegtās informācijas apstrādi. Atbilstoši tam Veselības ministrija gatavo Ministru kabineta noteikumu projektu "Grozījumi Ministru kabineta 2013.gada 27.augusta noteikumos Nr. 675 "Veselības inspekcijas maksas pakalpojumu cenrādis"", kurā tiks noteikta maksa par attiecīgajiem pakalpojumiem.  |
|  |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Grozījumi Ministru kabineta 2013.gada 27.augusta noteikumos Nr. 675 "Veselības inspekcijas maksas pakalpojumu cenrādis" (28.04.2016. izsludināts Valsts sekretāru sanāksmē (prot.Nr.17 30.§ VSS-357).  |
| 2. | Atbildīgā institūcija | Veselības ministrija  |
| 3. | Cita informācija | Nav  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar noteikumu projektu tiek ieviestas noteiktās prasības atbilstoši šādiem ES tiesību aktiem: 1) Eiropas Parlamenta un Padomes 2014.gada 3.aprīļa direktīva 2014/40/ES par dalībvalstu normatīvo un administratīvo aktu tuvināšanu attiecībā uz tabakas un saistīto izstrādājumu ražošanu, noformēšanu un pārdošanu un ar ko atceļ Direktīvu 2001/37/EK; 2) Eiropas Komisijas 2015.gada 24.novembra īstenošanas lēmums 2015/2183 ar ko izveido vienu formātu paziņošanai par elektroniskajām cigaretēm un uzpildes flakoniem; 3) Eiropas Komisijas 2015.gada 25.novembra īstenošanas lēmums 2015/2186 ar ko nosaka formātu, kādā iesniedzama un publiskojama informācija par tabakas izstrādājumiem; 4) Eiropas Komisijas 2016.gada 18.maija īstenošanas lēmums 2016/7872016/787, ar ko nosaka prioritāro sarakstu ar cigaretēs un tinamajā tabakā iekļautajām piedevām, uz kurām attiecas pastiprinātas ziņošanas pienākums. |
| 2. | Citas starptautiskās saistības | Nav |
| 3. | Cita informācija | Noteikumu projekts paredz ražotājiem un importētājiem sniedzot informāciju vienotajā datu ievades portālā norādīt, vai attiecīgajā izstrādājumā pievienotā sastāvdaļa ir reģistrēta saskaņā ar Eiropas Parlamenta un Padomes 2006.gada 18.decembra regulā Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK. Tomēr noteikumu projektā netiek iestrādāts konkrēts regulas pants vai punkts, jo regula aptver dažādus pasākumus saistībā ar ķīmisko vielu apriti - piemēram, vielu reģistrāciju, vērtēšanu, licencēšanu, izmantošanas ierobežojumus.  |

|  |
| --- |
| **1.a.tabulaTiesību akta projekta atbilstība ES tiesību aktiem** |
| **Attiecīgā ES tiesību akta datums, numurs un nosaukums** | **Eiropas Parlamenta un Padomes 2014.gada 3.aprīļa direktīva 2014/40/ES *par dalībvalstu normatīvo un administratīvo aktu tuvināšanu attiecībā uz tabakas un saistīto izstrādājumu ražošanu, noformēšanu un pārdošanu un ar ko atceļ Direktīvu 2001/37/EK***  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| **5.pants**  |
| 1.punkts | 3.1.punkts3.3.punkts3.4.punkts6.punkts7.punkts37.punkts | Pārņemts pilnībā | Neparedz stingrākas prasības |
| 2.punkts | 3.1.1.punkts3.1.2.punkts | Pārņemts pilnībā | Neparedz stingrākas prasības |
| 3.punkts | 3.1.3.punkts3.2.punkts3.4.punkts9.punkts | Pārņemts pilnībā | Neparedz stingrākas prasības |
| 4.punkts  | 8.punkts34.punkts | Pārņemts pilnībā | Neparedz stingrākas prasības |
| 5.punkts | Netiek pārņemts, jo tā ir Eiropas Komisijas kompetence | Netiek pārņemts | Neparedz stingrākas prasības |
| 6.punkts | 4.punkts5.punkts | Pārņemts pilnībā | Neparedz stingrākas prasības |
| 7.punkts | 33.punkts | Pārņemts pilnībā | Nav attiecināms  |
| 8.punkts | Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likuma 5.panta pirmā daļa  | Pārņemts pilnībā | Neparedz stingrākas prasības |
| **6.pants** |
| 1.punkts | 10.punkts | Pārņemts pilnībā | Neparedz stingrākas prasības |
| 2.punkts | 10.1.1punkts10.1.2.punkts10.1.3.punkts10.1.4.punkts | Pārņemts pilnībā | Neparedz stingrākas prasības |
| 3.punkts | 11.punkts12.punkts | Pārņemts pilnībā | Neparedz stingrākas prasības |
| 4.punkts | 10.punkts13.punkts14.punkts15.punkts16.punkts | Pārņemts pilnībā | Neparedz stingrākas prasības |
| 5.punkts | 17.punkts | Pārņemts pilnībā | Neparedz stingrākas prasības |
| **19.pants** |  |  |  |
| 1.punkts | 25.punkts | Pārņemts pilnībā | Neparedz stingrākas prasības |
| 2.punkts | 26.punkts27.punkts33.punkts | Pārņemts pilnībā | Neparedz stingrākas prasības |
| 3.punkts | Netiek izmantota dalībvalsts rīcības brīvība, netiek pārņemts | Netiek izmantota dalībvalsts rīcības brīvība, netiek pārņemts | Nav attiecināms  |
| 4.punkts | Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likuma 1.panta 12.punkts | Pārņemts pilnībā | Neparedz stingrākas prasības |
| **20.pants**  |
| 1.punkts | Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likuma 3.panta pirmās daļas 4.punkts | Pārņemts pilnībā | Neparedz stingrākas prasības |
| 2.punkts | 18.punkts19.punkts38.punkts | Pārņemts pilnībā | Neparedz stingrākas prasības |
| 3.punkts | Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likuma 3.panta piektā daļa | Pārņemts pilnībā | Neparedz stingrākas prasības |
| 4.punkts  | Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likuma 6.panta ceturtā, piektā, sestā daļa un 7.panta piektā daļa  | Pārņemts pilnībā | Neparedz stingrākas prasības |
| 5.punkts | Elektronisko plašsaziņas līdzekļu likuma 35.panta otrās daļas 8.punkts, 45.panta trešās daļas 1.punkts, 39.panta ceturtā daļa  | Pārņemts pilnībā | Neparedz stingrākas prasības |
| 6.punkts | Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likums | Pārņemts pilnībā | Neparedz stingrākas prasības |
| 7.punkts | 20.punkts | Pārņemts pilnībā | Neparedz stingrākas prasības |
| 8.punkts | 33.punkts | Pārņemts pilnībā | Neparedz stingrākas prasības |
| 9.punkts | Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likuma 5.panta trešā daļa  | Pārņemts pilnībā | Neparedz stingrākas prasības |
| 10.punkts | Netiek pārņemts, jo tā ir Eiropas Komisijas kompetence | Netiek pārņemts | Neparedz stingrākas prasības |
| 11.punkts  | Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likuma 5.panta ceturtā daļa  | Pārņemts pilnībā | Neparedz stingrākas prasības |
| 12.punkts | Netiek pārņemts, jo tā ir Eiropas Komisijas kompetence | Netiek pārņemts | Neparedz stingrākas prasības |
| 13.punkts | Netiek pārņemts, jo tā ir Eiropas Komisijas kompetence | Netiek pārņemts | Neparedz stingrākas prasības |
| **22.pants**  |
| 1.punkts | 22.punkts23.punkts | Pārņemts pilnībā | Neparedz stingrākas prasības |
| 2.punkts | 24.punkts | Pārņemts pilnībā | Neparedz stingrākas prasības |
| **23.pants** |
| 1.punkts | 2.punkts | Pārņemts pilnībā | Neparedz stingrākas prasības |
| 2.punkts | Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likuma 3.panta pirmās daļas 3. un 4.punkts | Pārņemts pilnībā | Neparedz stingrākas prasības |
| 3.punkts | Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likuma 13.pants | Pārņemts daļējiPapildus nepieciešami grozījumi Latvijas Administratīvo pārkāpumu kodeksā. Atbildīgā institūcija- Veselības ministrija.  | Neparedz stingrākas prasības |
| 4.punkts | Netiek pārņemts, jo attiecas uz dalībvalstu sadarbību savā starpā | Netiek pārņemts, jo attiecas uz dalībvalstu sadarbību savā starpā | Netiek pārņemts, jo attiecas uz dalībvalstu sadarbību savā starpā |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Direktīvas 2014/40/ES 19.panta 3.punkts ļauj dalībvalstīm ieviest sistēmu jaunieviestu tabakas izstrādājumu atļaušanai, kā arī ļauj par šādām atļaujām iekasēt samērīgu maksu no ražotājiem un importētājiem. Šī dalībvalsts rīcības brīvība nav izmantota.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav  |
| Cita informācija | Nav |
| **1.b.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | ***Eiropas Komisijas 2015.gada 24.novembra īstenošanas lēmums 2015/2183 ar ko izveido vienu formātu paziņošanai par elektroniskajām cigaretēm un uzpildes flakoniem;***  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| **1.pants** | Netiek pārņemts, jo attiecas uz lēmuma priekšmetu  | Netiek pārņemts, jo attiecas uz lēmuma priekšmetu  | Netiek pārņemts, jo attiecas uz lēmuma priekšmetu  |
| **2.pants** |
| 1.punkts | 29.punkts | Pārņemts pilnībā | Neparedz stingrākas prasības |
| 2.punkts | 29.punkts | Pārņemts pilnībā | Neparedz stingrākas prasības |
| **3.pants** | 33.punkts | Pārņemts pilnībā | Neparedz stingrākas prasības |
| **4.pants** | 30.punkts | Pārņemts pilnībā | Neparedz stingrākas prasības |
| **5.pants** |
| 1.punkts | 31.punkts  | Pārņemts pilnībā | Neparedz stingrākas prasības |
| 2.punkts | 32.punkts | Pārņemts pilnībā | Neparedz stingrākas prasības |
| 3.punkts | 32.punkts | Pārņemts pilnībā | Neparedz stingrākas prasības |
| **6.pants** |
| 1.punkts | 21.punkts | Pārņemts pilnībā | Neparedz stingrākas prasības |
| 2.punkts | 36.punkts | Pārņemts pilnībā | Neparedz stingrākas prasības |
| **7.pants** | Netiek pārņemts, jo attiecas uz lēmuma adresātu  | Netiek pārņemts, jo attiecas uz lēmuma adresātu | Netiek pārņemts, jo attiecas uz lēmuma adresātu |
| **Pielikums** | Noteikumu 3.pielikums | Pārņemts pilnībā | Neparedz stingrākas prasības |
| **1.c.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | ***Eiropas Komisijas 2015.gada 25.novembra īstenošanas lēmums 2015/2186 ar ko nosaka formātu, kādā iesniedzama un publiskojama informācija par tabakas izstrādājumiem.***  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| **1.pants** | Netiek pārņemts, jo attiecas uz lēmuma priekšmetu  | Netiek pārņemts, jo attiecas uz lēmuma priekšmetu  | Netiek pārņemts, jo attiecas uz lēmuma priekšmetu  |
| **2.pants** |
| 1.punkts | 28.punkts | Pārņemts pilnībā | Neparedz stingrākas prasības |
| 2.punkts | 28.punkts | Pārņemts pilnībā | Neparedz stingrākas prasības |
| **3.pants** | 33.punkts | Pārņemts pilnībā | Neparedz stingrākas prasības |
| **4.pants** | 30.punkts | Pārņemts pilnībā | Neparedz stingrākas prasības |
| **5.pants** |
| 1.punkts | 31.punkts | Pārņemts pilnībā | Neparedz stingrākas prasības |
| 2.punkts | 32.punkts | Pārņemts pilnībā | Neparedz stingrākas prasības |
| 3.punkts | 32.punkts | Pārņemts pilnībā | Neparedz stingrākas prasības |
| **6.pants** |
| 1.punkts | 8.punkts | Pārņemts pilnībā | Neparedz stingrākas prasības |
| 2.punkts | 35.punkts | Pārņemts pilnībā | Neparedz stingrākas prasības |
| **7.pants** | Netiek pārņemts, jo attiecas uz lēmuma adresātu  | Netiek pārņemts, jo attiecas uz lēmuma adresātu | Netiek pārņemts, jo attiecas uz lēmuma adresātu |
| **Pielikums** | Noteikumu 2.pielikums  |  |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Nav  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav |
| **1.d.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | ***Eiropas Komisijas 2016.gada 18.maija īstenošanas lēmums 2016/787, ar ko nosaka prioritāro sarakstu ar cigaretēs un tinamajā tabakā iekļautajām piedevām, uz kurām attiecas pastiprinātas ziņošanas pienākums.***  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| **1.pants** | Netiek pārņemts, jo attiecas uz lēmuma priekšmetu  | Netiek pārņemts, jo attiecas uz lēmuma priekšmetu  | Netiek pārņemts, jo attiecas uz lēmuma priekšmetu  |
| **2.pants** | 39.punkts | Pārņemts pilnībā | Neparedz stingrākas prasības |
| **Pielikums** | Noteikumu 1.pielikums  | Pārņemts pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Nav  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav |
| Cita informācija | Nav  |
| Cita informācija | Nav  |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
|  | Nav |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav  |
| Cita informācija | Nav |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija Veselības ministrijas mājas lapā par projektu. Ieinteresēto pušu iesaiste projekta izstrādē un turpmākajā virzībā apstiprināšanai Ministru kabinetā.  |
| 2. | Sabiedrības līdzdalība projekta izstrādē | Laikā no 2015.gada 23.februāra līdz 24.martam notika publiskā apspriešana:- likumprojektam "Par tabakas izstrādājumu, augu smēķēšanas produktu un elektronisko nikotīnu saturošo un nikotīnu nesaturošo produktu realizācijas, reklāmas un lietošanas ierobežošanu";- Ministru kabineta noteikumu projektam "Par brīdinājumu par ietekmi uz veselību noformējumu un novietojumu uz tabakas izstrādājumu un augu smēķēšanas produktu iepakojuma, kā arī uz smēķēšanai paredzēto tabakas izstrādājumu iepakojuma lietojamajiem kombinētajiem brīdinājumiem par ietekmi uz veselību";- Ministru kabineta noteikumu projektam "Par ziņošanu par tabakas izstrādājumu un augu smēķēšanas produktu sastāvdaļām un emisijām un jaunieviestiem tabakas izstrādājumiem[[3]](#footnote-3). 2015.gada 13.aprīlī par publiskās apspriešanas rezultātiem tika informēta un ar likumprojektu iepazīstināta Smēķēšanas ierobežošanas valsts komisija[[4]](#footnote-4).Noteikumu projekts nosūtīts izskatīšanai nacionālā līmeņa organizācijām, kuras piedalījās 2015.gada publiskajā apspriešanā: Tabakas izstrādājumu ražotāju nacionālajai asociācijai, Beztabakas nozares asociācijai, Latvijas Tirgotāju asociācijai, Latvijas Darba devēju konfederācijai, Latvijas Tirdzniecības un rūpniecības kamerai un SIA Tabakas Nams Grupa.  |
| 3. | Sabiedrības līdzdalības rezultāti | Publiskās apspriešanas rezultāti publicēti Veselības ministrijas mājas lapā 2015.gada 24.aprīlī[[5]](#footnote-5).2015.gada 13.aprīlī Smēķēšanas ierobežošanas valsts komisijā[[6]](#footnote-6) tiesību aktu projektu virzība konceptuāli atbalstīta.  |
| 4. | Cita informācija | Eiropas Komisija joprojām turpina strādāt pie vienotās elektroniskās datu ievades sistēmas izveides. Lai ražotāji un importētāji datus varētu iesniegt, tiem sākotnēji ir jāpieprasa iesniedzēja identifikācijas numurs. Veicamie soļi un iespējamie tehniskie risinājumi datu ievadei aprakstīti Eiropas Komisijas mājas lapā: http://ec.europa.eu/health/euceg/index\_en.htm#d un šī informācija ir nodota Beztabakas nozares asociācijai un Tabakas izstrādājumu ražotāju nacionālajai asociācijai. Ņemot vērā, ka informācijas sniegšanas uzraudzību veic Veselības inspekcija, tās mājas lapā pieejama aktuālā informācija saistībā ar paziņošanas pienākumu http://www.vi.gov.lv/lv/tabakas-izstradajumi. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Veselības inspekcija  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide un esošo institūciju likvidācija nav nepieciešama. |
|  | Cita informācija | Noteikumu projektā paredzēto pasākumu īstenošanu Veselības inspekcija nodrošinās tai piešķirto valsts budžeta līdzekļu un pašu ieņēmumu ietvaros.  |

*Anotācijas III sadaļa – projekts šo jomu neskar.*

Veselības ministre A. Čakša

Vīza: Valsts sekretāra p.i. K. Ketners

16.06.2016. 11.45

4769

Krūmiņa, 67876077;

alise.krumina@vm.gov.lv

Jurševica, 67876186;

anita.jursevica@vm.gov.lv

1. <http://tap.mk.gov.lv/doc/2015_12/VManot_111115_TPD.2143.docx> 30.lpp [↑](#footnote-ref-1)
2. <https://www.vid.gov.lv/getfile.aspx?sid=4850> [↑](#footnote-ref-2)
3. <http://www.vm.gov.lv/lv/aktualitates/sabiedribas_lidzdaliba/publiska_apspriesana_likumprojektam_un_ministru_kabineta_not/> [↑](#footnote-ref-3)
4. <http://www.vm.gov.lv/images/userfiles/Sabiedribas%20lidzdaliba/protokols_nr_1_13_05_2015.pdf> [↑](#footnote-ref-4)
5. <http://www.vm.gov.lv/images/userfiles/Publiska%20apspriede/vmsabvied_240415_likumpr.pdf> [↑](#footnote-ref-5)
6. <http://www.vm.gov.lv/images/userfiles/Sabiedribas%20lidzdaliba/protokols_nr_1_13_05_2015.pdf> [↑](#footnote-ref-6)